 Sọ fúnmi nípa Benjamin Nnamdi Azikiwe. : Benjamin Nnamdi Azikiwe tí wọn bí ní ọjọ kẹrìndínlógún, oṣù Belú, ọdún 1904, tí ó sì kú ní ọjọ kọkànlá, oṣù Èbìbí, ọdún 1996, tí ọpọlọpọ ń pè ní Zik jẹ ọmọ orílẹ-èdè Nàìjíríà, láti ẹyà Igbo. Ọkan nínú àwọn ólósèlú pàtàkì ni Azikiwe jẹ ní Nàìjíríà, ó sì jẹ asíwájú fún Ìgbéga orílẹ-èdè ara ẹni ní Nàìjíríà lóde òní, bẹẹ sì ni ó tún jẹ Ààrẹ ilẹ Nàìjíríà àkọkọ ní Ìgbà Òṣèlú Àkọkọ ilẹ Nàìjíríà lẹyìn ìgbà tí Nàìjíríà gba òmìnira ní ọdún 1960.A bí Azikiwe ní Zungeru, ní apá àríwá Nàìjíríà bí ó tilẹ jẹ pé àwọn òbí rẹ jẹ Igbo láti apá ìlà-oòrùn Nàìjíríà. Orúkọ rẹ Nnamdi túmọ sí bàbá mi wà láàyè. Lẹyìn ẹkọ rẹ ní Methodist High School ní Èkó, ó gbéra lọ sí ilẹ Amẹríkà. Níbẹ ó kàwé ní Yunifásítì Howard ní Washington, D.C. kó tó di pé ó parí ẹkọ rẹ ní Yunifásítì Lincoln ní Ìpínlẹ Penssylvania ní ọdún 1930. Ó kàwé ní calabar àti Èkó. Òun ni olóòtu, Morning Post West African Pilot. Ó di ènìyàn dúdú àkọkọ tí yóò je Gómínà-Gbogboògbò fún Nàìjíríà ní ọdún 1960. Ó ṣe ìdásílè University of Nsukka.Azikiwe kópa ní eré ìjà ọwọ , eré sísá, ìwẹdò , eré bọọlù àfẹsẹgbá, àti tẹníìsì. Eré agbábọọlù jẹ ǹkan tí àwọn òyìnbó gbé wá sí ilẹ Nàìjíríà nígbà tí wọn wá jẹ gàba ní ilẹ Áfríkà. Nígbà tí eré yìí bẹrẹ, àwọn òyìnbó yọ àwọn mìíràn kúrò. Nnamdi wá rí kini yí bíi aburú, nípa ère agbábọọlù àti òṣèlú. Ní ọdún 1934, wọn ò jy kí Zik kópa ní eré sísá nítorí pé wọn kò fẹ kí Nàìjíríà kópa ní eré náà. Lẹyìn èyí ó sì ṣẹlẹ pé wọn jẹ kí Zik kópa nítorí pé ó jẹ ọmọ Igbo, Nnamdi wá dá egbẹ tiẹ sílẹ tí ó jẹ Ziks Athletic Club ZAC. Ẹgbẹ yìí fún gbogbo àwọn ọmọ Nàìjíríà tí ó ní ìfẹ sí orísirísi eré ìdárayá tó wà. Ní ọdún 1942 ẹgbẹ yìí ṣe àkọkọ eré ìdárayá ti ìlú Èkó àti eré ìrántí ogún. Lẹyìn tí wọn parí eré yìí ní ọdún náà, Nnamdi wá ṣí ẹka ẹgbẹ yìí káàkiri Nàìjíríà. 